मनी लॉन्ड्रिंग का मामला दर्ज, RRR और पुष्पा जैसी फिल्में प्रोड्यूस की हैं
Ponniyin Selvan LYCA Production Office Money Laundering Case - ED Raid In Chennai. पोन्नियन सेल्वन 1 और 2 जैसी बिग बजट फिल्में बनाने वाले LYCA प्रोडक्शन के ऑफिस पर ED ने छापा पारा है। वहीं प्रोडक्शन ऑफिस परिसर की तलाशी ली जा रही है।
पुष्पा, RRR और पोन्नियन सेल्वन जैसी बिग बजट फिल्में बनाने वाले LYCA प्रोडक्शन हाउस के चेन्नई स्थित ऑफिस पर ED ने छापा मारा है। एशिया नेट की रिपोर्ट के मुताबिक, ED की तरफ से प्रोडक्शन हाउस के खिलाफ मनी लॉन्ड्रिंग का मामला दर्ज किए जाने के बाद चेन्नई में LYCA के लगभग 8 ऑफिसेस में तलाशी ली जा रही है। अभी तक प्रोडक्शन हाउस ने छापे और आरोपों पर आधिकारिक बयान जारी नहीं किया है।
2014 में बनाई गई थी LYCA प्रोडक्शन, बैनर के तले बन चुकी हैं बड़ी-बड़ी फिल्में 
LYCA प्रोडक्शंस एक इंडियन एंटरटेनमेंट कंपनी है, जिसे 2014 में सुभास्करन अलीराजा ने बनाई थी। इसने तमिल सिनेमा की कई बड़ी फिल्मों का प्रोडक्शन किया है, जिनमें रजनीकांत की '2.0' और मणिरत्नम की हालिया 'पोन्नियिन सेलवन 1' और 'पोन्नियिन सेलवन 2' शामिल हैं।
LYCA प्रोडक्शंस ने 2020 में रजनीकांत की फिल्म 'दरबार' का प्रोडक्शन किया था। हिंदी फिल्मों की बात करें तो इस प्रोडक्शन हाउस ने जान्हवी कपूर की गुड लक जेरी और अक्षय कुमार की राम सेतु का प्रोडक्शन भी किया है।